21.11.2014. Službeni list Europske unije L 334/11 PROVEDBENA UREDBA KOMISIJE (EU) br. 1242/2014 od 20. studenoga 2014. o utvrđivanju pravila o prezentaciji relevantnih kumulativnih podataka o operacijama u skladu s Uredbom (EU) br. 508/2014 o Europskom fondu za pomorstvo i ribarstvo EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006 i (EZ) br. 791/2007 te Uredbe (EU) br. 1255/2011 Europskog parlamenta i Vijeća ('), a posebno njezin članak 97. stavak 2., nakon savjetovanja s Odborom za Europski fond za pomorstvo i ribarstvo, budući da: (1) — U skladu s člankom 97. stavkom 1. točkom (a) Uredbe (EU) br. 508/2014 upravljačka tijela država članica Komi- siji moraju dostaviti relevantne kumulativne podatke o operacijama koje su odabrane za financiranje do kraja prethodne godine, uključujući ključna obilježja korisnika i operacija. (2) — Kako bi se osigurala dosljednost i cjelovitost kumulativnih podataka o operacijama koje su odabrane za financi- ranje, nužno je omogućiti zajedničke tehničke specifikacije i pravila za prezentaciju tih kumulativnih podataka. U tu je svrhu primjereno uputiti na strukturu baze podataka iz Priloga I. Provedbenoj uredbi Komisije (EU) br. 1243/2014 (%). (3) — Kako bi se omogućila brza primjena mjera predviđenih u ovoj Uredbi, ova bi Uredba trebala stupiti na snagu slje- dećeg dana od dana objave u Službenom listu Europske unije, DONIJELA JE OVU UREDBU: Članak 1. Upravljačka tijela prate tehničke specifikacije i pravila za prezentaciju kumulativnih podataka o operacijama koje su odabrane za financiranje, uključujući ključna obilježja korisnika i samih operacija, kako je navedeno u članku 97. stavku 1. točki (a) Uredbe (EU) br. 508/2014, u skladu s obrascima i tablicama navedenima u prilozima ovoj Uredbi. (') SLL 149, 20.5.2014., str. 1. () Provedbena uredba Komisije (EU) br. 1243/2014 od 20. studenoga 2014. o utvrđivanju pravila u skladu s Uredbom (EU) br. 508/2014 Europskog parlamenta i Vijeća o Europskom fondu za pomorstvo i ribarstvo o informacijama koje trebaju slati države članice te potre- bama za podacima i sinergijama među potencijalnim izvorima podataka (vidjeti str. 39. ovoga Službenog lista).